CELEX: 32008D0385
Language: fi
Date: 2008-01-24 00:00:00
Title: 2008/385/EY: Komission päätös, tehty 24 päivänä tammikuuta 2008 , Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen lyijyn ja kadmiumin käyttötarkoituksia koskevien poikkeusten osalta (tiedoksiannettu numerolla K(2008) 268) (ETA:n kannalta merkityksellinen teksti)

24.5.2008   
            
            
               FI
            
            
               Euroopan unionin virallinen lehti
            
            
               L 136/9
            
         
      KOMISSION PÄÄTÖS,
   tehty 24 päivänä tammikuuta 2008,
   Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen lyijyn ja kadmiumin käyttötarkoituksia koskevien poikkeusten osalta
   (tiedoksiannettu numerolla K(2008) 268)
   (ETA:n kannalta merkityksellinen teksti)
   (2008/385/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 27 päivänä tammikuuta 2003 annetun Euroopan parlamentin ja neuvoston direktiivin 2002/95/EY (1) ja erityisesti sen 5 artiklan 1 kohdan b alakohdan,
   sekä katsoo seuraavaa:
   
               (1)
            
            
               Direktiivin 2002/95/EY mukaan komission on laadittava arvio tietyistä vaarallisista aineista, jotka on kielletty kyseisen direktiivin 4 artiklan 1 kohdan nojalla.
            
         
               (2)
            
            
               Tiettyjä lyijyä ja kadmiumia sisältäviä materiaaleja ja komponentteja ei pitäisi kieltää, koska näiden vaarallisten aineiden käyttöä ei näissä erikoismateriaaleissa ja -komponenteissa voida vielä välttää. Kadmiumlejeerinkien korvaaminen signaalinmuuttimissa ei ole vielä mahdollista. Vielä ei ole saatavissa lyijyttömiä elohopeavapaita litteitä lamppuja eikä sopivia lyijyoksidia korvaavia aineita argon- ja kryptonlaserputkiin.
            
         
               (3)
            
            
               Sen vuoksi direktiiviä 2002/95/EY olisi muutettava.
            
         
               (4)
            
            
               Komissio on kuullut asianomaisia osapuolia direktiivin 2002/95/EY 5 artiklan 2 kohdan mukaisesti.
            
         
               (5)
            
            
               Tässä päätöksessä säädetyt toimenpiteet ovat Euroopan parlamentin ja neuvoston direktiivin 2006/12/EY (2) 18 artiklalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan direktiivin 2002/95/EY liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä tammikuuta 2008.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EUVL L 37, 13.2.2003, s. 19. Direktiivi sellaisena kuin se on viimeksi muutettuna komission päätöksellä 2006/692/EY (EUVL L 283, 14.10.2006, s. 50).
   
      (2)  EUVL L 114, 27.4.2006, s. 9.
   
      LIITE
      Lisätään direktiivin 2002/95/EY liitteeseen seuraavat 30, 31 ja 32 kohdat:
      
         
                     ”30.
                  
                  
                     Kadmiumlejeeringit sellaisten sähkönjohtimien sähköisissä/mekaanisissa juotosliitoksissa, joita tehdään suoraan vähintään 100 dB(A):n äänenpainetason omaavissa korkeatehoisissa kovaäänisissä käytettyjen signaalinmuuttimien äänikäämeihin.
                  
               
                     31.
                  
                  
                     Lyijy elohopeavapaiden litteiden fluoresoivien lamppujen (joita käytetään esimerkiksi nestekidenäytöissä sekä design- tai teollisuusvalaistuksissa) juotosmateriaaleissa.
                  
               
                     32.
                  
                  
                     Lyijyoksidi argon- ja kryptonlaserputkien ikkunakokoonpanojen sintratuissa liitoksissa.”